WAT Woord van die week: omgekrapArgieffoto Woord: omgekrap Betekenis: 1 Kwaad, ontsteld of befoeterd; sinonieme om (minder gebruiklik; enigsins eufemisties), omgeëllie (geselstaal), omgesukkel (geselstaal), omgesukkeld (geselstaal; minder gebruiklik): In ‘n omgekrapte bui, stemming wees. Moenie met hom lol nie, hy is omgekrap omdat hy nie sy sin kan kry nie. 2 Agtermekaar, bedrewe of uitmuntend: Hy is ‘n omgekrapte tennisspeler. Hierdie interessante brokkie is aan Maroela Media se Taaltoffie verskaf deur die Woordeboek van die Afrikaanse Taal.